Olav Norheim

Olav Norheim (født 13. oktober 1951 på Lillehammer i Oppland) er en norsk journalist, tekst- og faglitterær forfatter og tegneserieskaper bosatt i Norderhov like utenfor Hønefoss i Ringerike kommune, Buskerud. Norheim er oppvokst i Vestre Slidre i Valdres, der han gikk på Valdres gymnas på Fagernes. Deretter gikk han medielinja på Distriktshøgskolen i Volda.

Han har vært redaktør i Norsk Barneblad i åtte år (1983–1991), og har skrevet manus til Smørbukk og Tuss og Troll, begge deler til tegninger av Haakon Aasnes. Han har også arbeidet i Noregs Ungdomslag, og vært prosjektleder for Norsk Tegneseriesamling på Maihaugen (1993–1995).

Sammen med Mikael Holmberg har han laget fagbøker for barn: Potetboka (1993) og Bilde i berg (1997). For den første boka fikk de Kirke- og undervisningsdepartementets fagbokpris; for den andre fikk de Nynorsk barnelitteraturpris.

Bokutgivelser 
 Den mellomstore hytteboka (sakprosa, Kvitvella Forlag, 2019)
Susen av Garlistuten (sakprosa, Kvitvella Forlag, 2015)
 Asbjørnsen og Moe på eventyr (2013)
 Smørbukk 70 år (forfatter og medredaktør) (Egmont, 2008)
 Slik var det da (redaktør) (2005)
 Alle tiders Ringerike	(1998)
 Bilde i berg (Samlaget, 1997)
 Potetboka (Samlaget, 1994)

Referanser 

Norske barnebokforfattere
Norske sakprosaforfattere
Norske tegneserieskapere
Norske journalister
Vinnere av kulturdepartementets barnebokpriser
Vinnere av Nynorsk barnelitteraturpris
Fødsler i 1951